‎(ซีรีส์จาก NETFLIX)
‎(เสด็จเยือนสกอตแลนด์)
‎ณ ท่าจอห์น บราวน์ในไคลด์ไซด์
‎เรือยอชต์พระที่นั่งขนาด 4,000 ตัน ‎จอดรอทำพิธีปล่อยโดยสมเด็จพระบรมราชินีนาถ
‎ชาวท่าเรือหลายพันคนซึ่งส่วนใหญ่ ‎ได้ช่วยสร้างเรือพระที่นั่งลำนี้
‎ต้อนรับสมเด็จพระบรมราชินีนาถอย่างอบอุ่น
‎ยามเสด็จพระราชดำเนินตรวจงานเรือยอชต์
‎มีการคาดการณ์ต่างๆ นานามาหลายเดือน
‎ถึงชื่อเรือพระที่นั่งลำใหม่นี้
‎และมีความคาดหวัง ‎ขณะสมเด็จพระบรมราชินีนาถทรงก้าวขึ้นมา
‎ทำพิธีปล่อยเรืออย่างเป็นทางการ
‎ข้าพเจ้าดีใจมาก ‎ที่ได้มาอยู่กับทุกท่านที่ไคลด์แบงก์วันนี้
‎เพื่อทำการปล่อยเรือยอชต์ลำล่าสุด
‎ข้าพเจ้าหวังว่าพาหนะลำใหม่นี้
‎เช่นเดียวกับราชินีองค์ใหม่ของทุกท่าน
‎จะแสดงถึงความมั่นคงและพึ่งพาได้
‎สามารถผ่านพ้นอุปสรรคถาโถมได้ทุกคราไป
‎บัดนี้ข้าพเจ้าถือเป็นเกียรติอย่างยิ่ง ‎ที่จะตั้งชื่อเรือลำนี้ว่า "บริตาเนีย"
‎ขอให้นาวาลำนี้จงรุ่งโรจน์
‎และขอให้ผู้ร่วมเดินทางทุกท่านจงรุ่งเรือง
‎สมเด็จพระบรมราชินีนาถ ‎ทรงปล่อยขวดกระแทกหัวเรือ
‎ครั้งนี้ไม่ใช่แชมเปญ แต่เป็นไวน์จากจักรวรรดิ
‎จงปกครอง บริตาเนีย
‎บริตาเนียครองท้องคลื่น
‎ชาวบริเตนไม่มีวัน…
‎อีกไม่ช้าเรือหลวงบริตาเนียจะเป็นบ้านที่สอง
‎ของสมเด็จพระบรมราชินีนาถ ‎พระสวามีและเหล่าโอรสธิดา
‎ได้โปรดส่งเสียงอ้าพ่ะย่ะค่ะ
‎ขออีกครั้ง
‎ดีมากพ่ะย่ะค่ะ
‎(ข้อมูลคนไข้ - กรกฎาคม 1991)
‎(ชื่อ - พระราชินีเอลิซาเบธที่สอง)
‎(ว/ด/ป เกิด - 21/4/1926)
‎(อายุ - 65 ปี)
‎หายใจเข้าลึกๆ
‎หายใจออก
‎หายใจเข้า
‎ความดัน 122 กับ 80
‎รบกวนสมเด็จถอดถุงน่องด้วย
‎ยังทรงเจ็บจมูกเท้าอยู่ไหม
‎ถึงพูดแล้วจะเหมือนแผ่นเสียงตกร่อง
‎แต่ทรงยืนให้น้อยกว่านี้ได้จะดีมาก
‎เกรงว่านั่นมาพร้อมกับงานของเรานะ
‎กระหม่อมขออนุญาตทูลเชิญมาทางนี้
‎น้ำหนัก 60.32 กิโลกรัม
‎เทียบกับของเมื่อปีที่แล้ว
‎เราไม่ค่อยอยากรู้
‎- ปีก่อน 57.15 กิโลกรัม ‎- แล้วปีก่อนนั้นล่ะ
‎ห้าสิบสามกิโลกรัม
‎ไม่เห็นมีเหตุผลเลย
‎ทั้งอาหารการกินและพฤติกรรมของเรา ‎เหมือนเดิมไม่มีอะไรเปลี่ยน
‎ยามเมื่ออายุมากขึ้น ‎น้ำหนักจะคงอยู่และลดได้ยาก
‎ว่ากันว่าบุรุษจะน้ำหนักขึ้น ‎ประมาณหกกิโลกรัมในสิบปี
‎แล้วสตรีล่ะ
‎อาจจะสัก… สามกิโลกระมัง
‎ก็ได้ สามกิโล ลงให้ได้ก่อนหมดฤดูร้อน
‎สกอตแลนด์เช่นเคยรึ
‎ใช่สิ สกอตแลนด์แดนสวรรค์
‎แม้จะเป็นสวรรค์ที่จืดไปหน่อย ‎เพราะต้องงดสกอนกับครีม
‎ทรงโปรดพระตำหนักบัลมอรัลที่สุดหรือเปล่า
‎น่าจะเป็นลำดับสองนะ
‎ถามอย่างนั้นละลาบละล้วงมากทีเดียว
‎ขอพระราชทานอภัย กระหม่อม…
‎ไม่ทันคิดให้ดีก่อน
‎มีบ้านอีกหลังหนึ่ง
‎ที่พิเศษต่อใจเรายิ่งกว่าที่นั่นอีก
‎โบกมือหน่อยพระองค์!
‎ขอบใจจ้ะ
‎วันนี้กระหม่อมเพิ่งรับสายจากเดอะซันเดย์ไทมส์
‎แจ้งเรื่องการหยั่งเสียงเกี่ยวกับสถาบันกษัตริย์ ‎และผลนั้นน่าสนใจมาก
‎เมื่อพูดถึงพระราชินี เราจะพบคำซ้ำๆ อยู่เสมอ
‎"ไร้ความสำคัญ" "แก่" "แพง"
‎"ตามโลกไม่ทัน"
‎แตกต่างจากเวลาที่คนพูดถึงฝ่าพระบาท
‎จริงรึ
‎เราควรปิดหูไม่รับฟังรึเปล่า
‎ตรงกันข้าม
‎คนพูดถึงฝ่าพระบาท
‎ว่า "หนุ่ม" "กระฉับกระเฉง" ‎"ทันสมัย" "เข้าใจโลก"
‎และเมื่อถามตรงๆ เกือบครึ่ง ‎เชื่อว่าจะทรงเป็นกษัตริย์ที่ดีเลิศ
‎และจะสนับสนุนให้สมเด็จ ‎ทรงสละราชสมบัติก่อนกำหนด
‎เขาจะตีพิมพ์เรื่องนี้เมื่อไร
‎ฉบับวันอาทิตย์พ่ะย่ะค่ะ
‎ตอนนั้นเราจะอยู่อิตาลีกับครอบครัว
‎เราคิดว่าจังหวะไปพักผ่อนตอนนี้เหมาะมาก
‎อย่างที่ทรงทราบดี ความนิยมในฐานะว่าที่กษัตริย์
‎คือโอกาสที่เจ้าหญิงแห่งเวลส์ ‎จะทรงเป็นพระราชินี
‎ใช่
‎เราจึงถือโอกาสให้ข่าว ‎กับหนังสือพิมพ์ที่สนิทกันสองสามฉบับ
‎ว่านี่เป็น… การดื่มน้ำผึ้งพระจันทร์ครั้งที่สอง
‎อ้อ
‎พวกเขาว่าแบบนั้นเหรอ
‎พวกเขาใช้คำนั้นครับ ‎ดื่มน้ำผึ้งพระจันทร์ครั้งที่สอง
‎(โรคพระนางวิคตอเรีย)
‎ดี อีกห้านาทีเครื่องขึ้นแล้ว
‎ขอบคุณ
‎มากันแล้ว!
‎- อีกห้านาทีขึ้นเครื่อง ‎- ได้ โอเค มาเลย
‎- สวัสดีค่ะ ‎- อเล็กซานดร้า!
‎- ลีโอนอร่า ‎- สวัสดี
‎สมเป็นชาร์ลส์แท้ๆ
‎ปากก็บอกว่าอยากให้การไปเที่ยวครั้งนี้ ‎เป็นฮันนีมูนรอบสอง
‎แต่กลับชวนพี่นอร์ตันกับเพนนีภรรยาเขาไปด้วย
‎สองคนนั้นแทบจะเหมือนเครื่องเรือน ‎ประดับวังไฮโกรฟ
‎ไม่ต่างจากคามิลล่ามาเองแล้ว
‎ถ้าจะทำใจให้เป็นกุศล
‎สองคนนั้นเพิ่งผ่านศึกหนักเพราะลูกคนสุดท้องป่วย
‎อ๋อ ฉันรู้ ลีโอนอร่า ลูกทูนหัวของฉันเอง
‎อาการล่าสุดเป็นยังไง
‎ช่วงนี้มะเร็งสงบแล้ว ‎มันก็อย่างนี้แหละ ยังวางใจไม่ได้
‎ไชโย!
‎สวัสดี ที่รัก
‎- สวัสดี ‎- สวัสดีค่ะ
‎ไงจ๊ะ
‎เป็นยังไงบ้าง
‎- ดีค่ะ ‎- ขอกอดแน่นๆ ทีซิ
‎แค่อยากจะบอกว่าฉันดีใจมากที่เราทำแบบนี้
‎คุณจะว่ายังไง ‎เสกเทพนิยายให้คนชมกันหน่อยไหม
‎เอาสิคะ
‎- เอาให้อึ้งกันไปเลย ‎- มาเลย
‎เส้นทางที่เราอยากเสนอ
‎คือจากเนเปิลส์ไปอิสเกีย
‎การิบัลดีเคยไปพักรักษาตัวที่นั่น
‎หลังบาดเจ็บจากสงครามปลดแอกอิตาลี
‎- ถูกรึเปล่า ‎- ถูกครับ
‎แล้วต่อไปที่คาปรี ‎ไปดูซากปราสาทโรมันวิลล่าโยวิส
‎แล้วล่องไปตามชายฝั่งอะมัลฟี
‎ขึ้นไปที่ซิซิลี แล้วหยุดจุดสุดท้ายที่โอเบีย
‎บนเกาะซาร์ดีเนีย จะได้ชม ‎พิพิธภัณฑ์โบราณสถานที่นั่นเป็นการส่วนตัว
‎มีใครอยากขอทำอะไรเพิ่มไหม
‎แวะชายหาดบ้างก็ดีนะ
‎ระหว่างทางมีชายหาดหลายแห่ง
‎เล่นกีฬาทางน้ำหน่อย
‎กีฬาทางน้ำเสียงดังด้วย
‎ช็อปปิ้งล่ะ
‎- ช็อปปิ้งเหรอ ‎- บางคนก็อาจจะอยากไปช็อปปิ้งสักวัน
‎คนไหน
‎ยกมือหน่อย มีใครนอกจากไดอาน่า ‎อยากไปช็อปปิ้งบ้างไหม
‎ทั้งที่ประเด็นของการล่องเรืองามๆ แบบนี้
‎ก็เพื่อจะได้หลบหนีจากฝูงคน
‎ที่มีงานอดิเรกเป็นการจับจ่ายใช้สอย
‎ผมฮะ!
‎- ผมอยากไปช็อปปิ้ง ‎- ผมด้วย
‎งั้นเราก็จะไปช็อปปิ้ง
‎ขอบคุณที่ช่วยแม่นะ
‎ลูกกล้ามากเลย
‎ให้รางวัลพิเศษ ‎เลือกได้ระหว่างนิทานก่อนนอนหรือ…
‎ซูเปอร์มาริโอ้!
‎อย่าบอกพ่อล่ะ
‎แม่จะกลับขึ้นข้างบนแล้วเหรอ
‎โอ๊ย ไม่จ้ะ
‎จะไปอ่านหนังสือคลาสสิกต่างหาก
‎- จะเข้านอนเร็วๆ บ้าง ‎- รักนะฮะ
‎- รักแม่นะฮะ ‎- รักมากจ้ะลูกๆ
‎หนังเกี่ยวกับบาทหลวงอิตาลีที่ว่านี้ ‎เรื่องเกิดเมื่อปีไหนนะ
‎ปี 1327 ครับ
‎ปี 1327
‎ไม่เลว
‎(ชาร์ลส์กับไดล่องเรือกลับมาสุขสดชื่น)
‎ดูเหมือนชาร์ลส์กับไดอาน่า ‎กลับมาเป็นคู่รักแสนสุขอีกครั้ง
‎นั่นจะช่วยให้โล่งใจมากทีเดียว
‎สำหรับทุกฝ่าย
‎นั่นเสียงอะไร
‎เสียงไหน
‎เสียงนั้นน่ะ
‎เมื่อกี้มีเสียงเครื่องจักรอะไรสักอย่าง
‎นั่น ดังอีกแล้ว
‎เอาละ เราไปก่อนละ
‎ต้องไปตัดริบบิ้นเปิดงานที่มอร์คัมบ์งานสุดท้าย ‎ก่อนจะได้พักยาวตลอดหน้าร้อน
‎ในฐานะอุปถัมภกของกองทุนคริสตจักรเมืองใหญ่
‎ข้าพเจ้ารับรู้ถึงอุปสรรคนานาประการ ‎ที่ชุมชนนี้ต้องพบเจอ
‎เช่นเดียวกับอีกหลายแห่งในเขตสังฆมณฑลนี้
‎สมาคมการตลาดนมเป็นหนึ่งในองค์กรการค้า
‎ซึ่งอยู่มายาวนานและยั่งยืนที่สุด ‎ในสหราชอาณาจักร
‎โรงงานผลิตภัณฑ์นมทันสมัยแห่งใหม่นี้
‎เป็นประจักษ์พยานถึง ‎ความรุ่งเรืองของผู้ผลิตนมในอังกฤษ
‎เรายินดีมากที่ได้เรียนรู้ ‎เรื่องของคอนเทนเนอร์ส่งของหลายพาหนะ
‎ซึ่งช่วยให้ตลาดการขนส่งในยุโรป ‎เติบโตขึ้นได้ถึงร้อยละ 30
‎การผลิตคอนเทนเนอร์ส่งของเป็นใบเบิกทาง ‎สู่อนาคตสดใสของแลงคาเชอร์แน่นอน
‎ความดันในวาล์วตัวนั้นตกมาตั้งแต่เมื่อไร
‎ตั้งแต่เช้าพ่ะย่ะค่ะ
‎ไม่น่าประหลาดใจ เรือใกล้พังเต็มที
‎เป็นของโบราณคร่ำครึ
‎พูดตรงๆ ก็เป็นเรือรบสมัยสงครามโลกครั้งที่สอง ‎แค่ตกแต่งข้างในให้สบายหน่อย
‎- ในหลายๆ ทาง เรือนี้ก็ตกยุคแล้ว ‎- อย่าพูดอย่างนั้นสิ
‎เรามีทางเลือกอะไรบ้าง
‎เครื่องยนต์ตัวหลักมีปัญหา ‎เตาไอน้ำของกราบขวาใช้ไม่ได้แล้ว
‎ถ้าถามใจ เรารู้ว่าทุกคนคงอยากเก็บเอาไว้
‎ก็ต้องอย่างนั้น
‎แต่เราต้องมองในแง่ความเป็นจริง ‎เรื่องค่าซ่อมแซม
‎ในเมื่อเรือนี้ผ่านช่วงรุ่งเรืองที่สุดไปแล้ว
‎สัปดาห์หน้าท่านมีนัดกับนายกรัฐมนตรี ‎ที่บัลมอรัลใช่ไหม
‎ใช่ เขาจะมากับโดร่า ภรรยาเขา
‎ไม่ ไม่ใช่สิ
‎นอร่า น…
‎นอร์ม่า
‎ถ้าอย่างนั้นก็น่าจะลองคุยเรื่องนี้
‎เราจะคุยกับท่านนายพลเรือ หาตัวเลขมาให้
‎แต่นี่เป็นครั้งแรกที่เราเริ่มคิด ‎ถึงสิ่งที่ไม่เคยกล้าคิด
‎คิดอะไรรึ
‎หาลำใหม่มาแทน
‎สร้างขึ้นเมื่อปี 27 หลังคริสตกาล ‎โดย… ไทบีเรียส
‎- ใช่เลย ‎- ว้าว
‎เป็นจุดที่อลังการมหัศจรรย์ที่สุด
‎ในหมู่พระราชวัง 12 แห่งในคาปรีทั้งหมด
‎บางคนบอกว่าไทบีเรียสหนีมาอยู่คาปรี
‎เพราะเขาไม่สามารถทนรับมือ
‎กับแผนการในวังของแม่ที่โรม
‎ไม่ใช่เรื่องที่เราจะเข้าใจได้เลยนะ
‎แต่หลังจากเป็นแม่ทัพและจักรพรรดิ ‎ที่ประสบความสำเร็จมานาน…
‎บายค่ะชาร์ลส์ ‎เราจะคิดถึงคุณตอนที่เราสนุกกัน!
‎บาย!
‎น่าทึ่งไหมล่ะ คนสองคนเข้าใจคำว่าสนุก
‎แตกต่างกันโดยสิ้นเชิง
‎ตอนที่เขาเสนอให้เรากับไดอาน่า
‎ยืนยันภาพลักษณ์ชีวิตคู่ที่มั่นคงให้ประชาชนได้เห็น
‎ด้วยการมาฮันนีมูนรอบสอง
‎เราตอบเลยว่า ‎"ไม่ทันได้เห็นตอนฮันนีมูนรอบแรกน่ะสิ"
‎- ตอนนั้นนั่งเรือบริตาเนียใช่ไหม ‎- ใช่
‎พระราชินีคิดว่าเรือยอชต์นั่นดีเลิศไร้ที่ติ
‎แต่ในฐานะพื้นที่ส่วนตัวของคู่แต่งงานใหม่
‎นั่นเหมือนตู้ปลาเคลื่อนที่
‎ทั้งความเงียบประดักประเดิด
‎และบทสนทนาติดขัดระหว่างเจ้าสาวกับบ่วง
‎ทั้งหมดอยู่ในสายตาของลูกเรือ 200 คน ‎ที่จับจ้องตลอดเวลา
‎เร็วอีก
‎เมื่อกี้ท่านพูดว่า "เจ้าสาวกับบ่วง"
‎อ้าวเหรอ
‎มันน่าตลกร้ายตรงที่เราเป็นคนเดียว ‎ที่ติดบ่วงกรรมกับการแต่งงานนี้
‎ชีวิตคู่เราเหมือนจะทำให้ทั้งโลกมีความสุข
‎เวลาปรากฏตัวต่อสาธารณชนด้วยกัน
‎เราปฏิเสธไม่ได้ว่ามันมีมนตร์ขลัง
‎เราเป็นทีมที่ลงตัวที่สุด
‎แต่เวลาอยู่กันสองต่อสอง…
‎เรามัวเอาแต่พล่าม ‎ทั้งที่นายกับลูกผ่านอะไรมาตั้งมากมาย
‎อาทิตย์ที่แล้วลูกยอมให้หวีผมให้
‎ครั้งแรกเลย ตั้งแต่ผมงอกกลับมา ‎ท่านรู้ไหมว่าผมงอกใหม่จะหยิก
‎ของหนู!
‎ผมถึงกับละอายใจนิดๆ ‎ที่ชอบผมของลูกแบบนี้มากกว่า
‎เลวร้ายมาก เป็นโรคที่โหดร้ายจริงๆ
‎พวกนายทุกคนเข้มแข็งมาก
‎เรื่องสำคัญรึเปล่า
‎หนังสือพิมพ์ซันเดย์ไทมส์พ่ะย่ะค่ะ
‎อ๋อ ใช่
‎ผมไม่รบกวนท่านดีกว่า
‎จะออกพรุ่งนี้
‎กระหม่อมขอฉบับล่วงหน้ามาดูก่อน
‎น่าจะทรงเห็นด้วยว่าเขียนแรงใช้ได้
‎(ซันเดย์ไทมส์)
‎อรุณสวัสดิ์เพคะสมเด็จ
‎อรุณสวัสดิ์ เพ็กกี้
‎โอย ฝนตกหนักเชียว ‎เจ้าฟ้าหญิงอุตส่าห์จะเสด็จมาวันนี้
‎ลูกไม่ถือหรอก
‎- อรุณสวัสดิ์ ท่านนายพล ‎- ทูลกระหม่อม
‎- ยินดีต้อนรับพ่ะย่ะค่ะ ‎- ขอบคุณ
‎- เฟลโลวส์พูด ‎- โรเบิร์ต มีปัญหาแล้ว
‎- เขามาส่งหนังสือพิมพ์หรือยัง ‎- เพิ่งมาครับ
‎- เสด็จลงห้องพระกระยาหารเช้ารึยัง ‎- กำลังลงมาครับ
‎คัดซันเดย์ไทมส์ออกจากกอง ‎จะให้ดีก็โยนทิ้งไปเลย
‎ห้ามให้สมเด็จกับเจ้าฟ้าหญิงเห็นเด็ดขาด
‎- เข้าใจไหม ‎- ครับผม
‎- อรุณสวัสดิ์ ‎- สมเด็จ
‎โอ้โฮ ดูน่ากินจัง
‎ถอย!
‎ไงจ๊ะลูกแม่
‎ท่านแม่
‎(ซันเดย์ไทมส์)
‎ขออภัย อ่านไม่ได้พ่ะย่ะค่ะ
‎- ทำไมล่ะ ‎- นี่ฉบับเมื่อวาน ไม่ใช่ของวันนี้
‎แต่เมื่อวานเป็นวันเสาร์
‎และเราน่าจะเห็นตรงกันว่านั่น "ซันเดย์ไทมส์"
‎- หมายถึงสัปดาห์ที่แล้ว ‎- อะไรนะ
‎แต่นี่คือซันเดย์เทเลกราฟของวันนี้
‎เมล์ออนซันเดย์ และเรซซิ่งโพสต์ฉบับล่าสุด
‎โอ๊ะ เอาอันนั้น
‎ขอบใจจ้ะ
‎(เรือพระที่นั่งบริตาเนีย)
‎(อะไหล่ที่จำเป็นต้องจัดหาล่วงหน้า)
‎(ประเมินงบซ่อมบำรุงทั้งหมด ‎14,745 ล้านปอนด์)
‎เชิญ
‎ขออภัยที่รบกวนพ่ะย่ะค่ะ
‎แต่คิดว่าฝ่าพระบาทควรจะทรงทราบ
‎(ราชินีควรสละราชย์ให้ฟ้าชาย)
‎กล้าดีอย่างไรกัน
‎ทรงไม่เคยหยุดงาน ไม่เคยบ่น ‎ไม่เคยทำอะไรพลาดสักครั้ง
‎ทรงงานได้ยอดเยี่ยมมหัศจรรย์ที่สุด
‎แต่กลับมาตีพิมพ์ข่าวขยะแบบนี้
‎ดูเหมือนฝนจะตกต่ออีกแล้ว ‎น่าแปลกใจตรงไหนกัน
‎ชายฝั่งตะวันตกของสกอตแลนด์นี่นะ
‎ท่านคงไม่ได้เห็นซันเดย์ไทมส์ใช่ไหม
‎- อ้าว อรุณสวัสดิ์ โรเบิร์ต ‎- อรุณสวัสดิ์พ่ะย่ะค่ะ
‎เพราะเราไปถาม ‎ปรากฏว่าเขาส่งมาที่เรือแล้วด้วย
‎- กระหม่อมจะตรวจดูให้พ่ะย่ะค่ะ ‎- ถ้าเจอแล้วเราอยู่ที่ดาดฟ้านะ
‎ถ้าพูดว่าข่าวนั้นสร้างแรงสะเทือน ‎คงเป็นการกล่าวน้อยเกินไป
‎ข่าวนั้นทำให้เกิดการโต้เถียง ‎ทั้งทางวิทยุและโทรทัศน์
‎โดยมีวลีหนึ่งได้รับความสนใจเป็นพิเศษ
‎"โรคพระนางเจ้าวิคตอเรีย" สินะ
‎เราเห็นแล้ว
‎"ประมุขชราที่ครองบัลลังก์มานานเกินไป ‎จนห่างเหินกับโลกสมัยใหม่
‎ซึ่งไม่เพียงแต่ทำให้ประชาชนเอือมพระองค์
‎แต่ระอากับสถาบันกษัตริย์โดยรวม"
‎พระราชินีมีปฏิกิริยาหรือยัง
‎กระหม่อมเข้าใจว่าทรงยังไม่เห็นข่าว
‎ทางนั้นพยายามปิดข่าวเพื่อ… รักษาความรู้สึก
‎ยิ่งทำแบบนั้นก็ยิ่งชัดไม่ใช่เหรอ
‎ช่วยนัดพบนายกรัฐมนตรีให้เราด้วย
‎ทันทีที่เรากลับไปถึง
‎คิดหาบริบทที่เหมาะสมสักหน่อย
‎- ดูสิ นั่นวาฬ! ‎- ไหน
‎อ้าว ตาดี
‎วาฬหลังค่อมใช่ไหม
‎ไม่ใช่ ดูมันโผล่มาหายใจสิคะ
‎นั่นวาฬมิงค์
‎ถ้าเข้าไปใกล้กว่านี้ ‎เราน่าจะได้กลิ่นก่อนจะเห็นอีกรอบ
‎ลมที่พ่นออกมาก็กลิ่นเหมือนกะหล่ำปลีเน่า
‎มิงค์เหม็น
‎โอ๊ะ อยู่นั่นเอง!
‎เกาะแพลดดา
‎นั่น
‎อ๋อ ใช่
‎เหมือนธูปฤๅษีตั้งเด่ออกขึ้นมาจากบึง
‎สวยมากเลยนะคะ
‎ว่าไงว่าตามกันจ้ะ
‎นั่นเป็นประภาคารที่ยังใช้การได้ ‎ไม่กี่แห่งในสกอตแลนด์
‎- แวะไปดูหน่อยดีไหม ‎- ได้รึ ต้องไปด้วยรึ
‎มาเถอะ ออกกำลังหน่อยจะได้ช่วยเรื่องหุ่น
‎อายุขนาดเรา ถ้าอยู่เฉยๆ ‎น้ำหนักก็ไม่ลดหรอกนะ มาเร็ว
‎นั่นสินะ
‎คนชอบสงสัยว่าทำไม ‎ลูกถึงเห็นประภาคารน่าสนใจขนาดนั้น
‎แต่เวลาเรามาถึงที่แบบนี้…
‎อัศวรักษ์คนใหม่เหรอคะ
‎ทิมเหรอ
‎เปล่า เขาอยู่กับเรามาพักหนึ่งแล้ว
‎ทำไมลูกไม่เคยสังเกตเลย
‎เพราะลูกแต่งงานแล้ว
‎แต่งแต่ในนาม
‎เขาเป็นคนยังไง
‎พึ่งพาได้
‎มีเหตุผล ไม่ขัดใจเรา
‎แม่ว่ากลับมาพูดเรื่องประภาคารดีกว่า
‎แสงเรืองรองชุบชูใจ
‎ในคืนซึ่งมืดมิดไร้ความหวัง
‎ช่วยให้ชาวเรือเดียวดาย ‎ยังรับรู้ได้ว่าพวกเขาไม่ได้ถูกลืม
‎และไม่ช้าจะได้เจอฝั่งและกลับบ้านได้
‎และมีความหวัง
‎กระหม่อมขอประทานอนุญาต
‎ปรากฏว่าอาจจะต้อง ‎ลดเวลาการเที่ยวพักผ่อนครั้งนี้
‎- เกิดการลงตารางงานชนกัน ‎- อะไรนะ
‎มกุฎราชกุมารต้องทรงงานสอน ‎ที่มหาวิทยาลัยออกซฟอร์ด
‎ใช่ ไม่มีฉลามหรอก
‎เรื่องต้องกลับบ้านนี่มันยังไงกัน
‎ปรากฏว่าตารางงานชนกัน ไม่ใช่ความผิดเรา
‎แต่เราต้องกลับ
‎- เราควรได้อยู่ที่นี่สองสัปดาห์ ‎- ใช่ เรารู้ ไดอาน่า
‎แต่แผนเปลี่ยนกันได้
‎- เรารับปากมหาวิทยาลัยออกซฟอร์ดไว้แล้ว ‎- ไม่ใช่งานมหาวิทยาลัย
‎แค่สอนนักท่องเที่ยวช่วงปิดภาคฤดูร้อน ‎ไม่ได้จำเป็นเลย
‎มันจำเป็นต่อเรา
‎นี่มันวันหยุดของเรา
‎โอกาสหายากของเราสองคน ‎ที่จะได้อยู่เป็นครอบครัวกับลูกๆ
‎ฉันรู้ว่าท่านไม่เก่งเรื่องนั้น ฉันถึงได้ตกลง
‎ให้ท่านพาเพื่อนๆ มาเสริมความบันเทิงด้วย
‎ฉันยอมไปถ่ายรูปออกข่าววันนี้ด้วยซ้ำ
‎เพื่อให้เอาคำโกหกไปออกสื่อทั่วโลก
‎ว่าท่านเป็นสามีที่รักเราแค่ไหน ‎โดยมีข้อแม้เรื่องเดียว
‎- คืออะไร ‎- ขอให้ท่านเป็นสามีที่รักจริง!
‎ยิ้มให้กล้องหน่อย
‎ฟ้าชาย!
‎ต่อครอบครัวชาวสหราชอาณาจักรนับหมื่น
‎สถิติการยึดอสังหาริมทรัพย์พุ่งสูงสุด ‎เฉพาะในช่วงครึ่งปีแรก
‎บ้าน 36,600 หลังถูกสหกรณ์เคหะยึด…
‎แถวตรง!
‎คงพูดได้ว่านี่เป็นภาวะเศรษฐกิจตกต่ำที่สาหัสที่สุด
‎นับตั้งแต่จบสงคราม
‎และมันเล่นงานระบบเศรษฐกิจของเราอย่างหนัก
‎ปีนี้เป็นปีที่ลำบากมากจริงๆ
‎ท่านนายกรัฐมนตรีพ่ะย่ะค่ะ
‎ท่านนายกฯ
‎- ฝ่าพระบาท ‎- ขอบคุณมากที่มา
‎ท่านครับ
‎ก่อนจะเริ่มคุย เราอยากรู้
‎สำนักนายกได้แจ้งทางวังบัคกิ้งแฮมรึเปล่า ‎เรื่องที่เรามาคุยกัน
‎คิดว่าไม่ได้แจ้งนะครับ
‎น่าจะดีแล้ว
‎มีสองเรื่องใหญ่ๆ ที่เราขอพบกับคุณในวันนี้
‎เรื่องแรกคือการอนุรักษ์มรดกศิลปสถาปัตยกรรม
‎ไม่แน่ใจว่าคุณได้หนังสือของเราหรือยัง
‎ได้แล้วครับ
‎คุณคงยังไม่มีเวลาพลิกดูสินะ
‎เมื่อทราบว่าวันนี้เราต้องคุยกัน ‎ผมตั้งใจเปิดอ่านก่อนเลย
‎ตอนที่อ่านคงคิดสินะ ‎"มันช่างหัวโบราณอะไรอย่างนี้"
‎"เขายึดติดกับอดีตอะไรขนาดนั้น
‎เกลียดความเป็นสมัยใหม่ ‎และการเปลี่ยนแปลงเสียเหลือเกิน"
‎ไม่ใช่เลย
‎ทำไมล่ะ
‎คิดอย่างนั้นก็ไม่ผิด เรามัวแต่ยึดติดกับอดีต
‎กับประเพณี
‎สงวนมันไว้ อนุรักษ์มันไว้
‎แต่คนเราไม่เคยเป็นอะไรเพียงอย่างเดียว ‎มนุษย์เราน่าสนใจกว่านั้นมาก
‎ตัวคุณเองก็มีเรื่องย้อนแย้งที่น่าทึ่งมากมาย
‎หมายถึงอะไรครับ
‎บ้านเกิดอยู่บริกซ์ตัน ‎ย่านกรรมกรหลากวัฒนธรรมในลอนดอน
‎เราคงนึกว่าคุณจะพยายามปิดบังอดีต
‎เพื่อให้เข้ากับพรรคอนุรักษนิยมได้ ‎หรือไม่ก็มีมุมมองไปทางสังคมนิยมมากกว่านี้
‎และไปเป็นสมาชิกดาวรุ่งของพรรคแรงงานแทน
‎ผมไม่เคยรู้สึกว่ารากเหง้าของผม
‎ทำให้ไม่ควรเป็นฝ่ายอนุรักษนิยม
‎ถูกต้อง
‎คุณไม่ใช่แค่ไม่ปฏิเสธเรื่องย้อนแย้งของคุณ
‎แต่คุณไม่มองเป็นเรื่องย้อนแย้งเลยต่างหาก
‎ใช่ครับ
‎นั่นยิ่งทำให้คุณเป็นคนน่าสนใจ ‎สลับซับซ้อนและน่าประทับใจมากกว่าเดิม
‎และเราหวังว่า
‎คนจะพูดถึงเราในแบบเดียวกัน
‎ซึ่งก็นำมาสู่สาเหตุอีกเรื่องที่เรานัดพบกัน
‎คุณได้เห็น…
‎ผลหยั่งเสียงแล้วใช่ไหม
‎และบทความในซันเดย์ไทมส์เกี่ยวกับพระราชินี
‎เห็นแล้วครับ
‎"โรคพระนางเจ้าวิคตอเรีย"
‎แล้วคุณมี
‎ข้อสรุปว่ายังไง
‎แค่เป็นการหยั่งเสียงครับ
‎ก็จริง
‎แต่ไม่ช่วยให้อุ่นใจนัก
‎โพลเป็นแค่ของชั่วคราว
‎ถ้าไม่ใส่ใจเลยก็อันตราย
‎แต่ถ้าปล่อยให้มันชักจูงก็อันตรายพอกัน
‎คงจะต้องมี
‎การหยั่งเสียงหลายครั้ง ‎ช่วงที่คุณแธตเชอร์จะลงจากตำแหน่ง
‎หลายคนอยากเห็นสตรีเหล็ก ‎ครองตำแหน่งตลอดไป
‎แต่อะไรทำให้พรรคอนุรักษนิยม ‎ครองใจผู้ใช้สิทธิ์เลือกตั้งได้อย่างที่เป็นอยู่
‎สัญชาตญาณการปรับตัวใหม่ไงล่ะ
‎การพร้อมหลีกทางให้คนอายุน้อย
‎เกือบ 60 ปี
‎เทียดของเรา พระเจ้าเอ็ดเวิร์ดที่เจ็ด ‎ถูกกันให้รออยู่ขอบสนาม
‎คนพูดกันว่าพระนางเจ้าวิคตอเรีย ‎ไม่มั่นใจในตัวเขา
‎คิดว่าเป็นคนอันตราย
‎คิดเองทำเองเกินไป
‎เขาปรารถนาได้มีหน้าที่รับผิดชอบ
‎แต่แม่ของเขาไม่ยอม
‎ถึงกับห้ามไม่ให้เขาเห็น ‎เอกสารเกี่ยวกับการบ้านการเมือง
‎แต่เมื่อถึงเวลา เขาก็พิสูจน์ให้เห็นว่า ‎คนที่เคยกังขาล้วนคิดผิด
‎และความกระฉับกระเฉง ปัญญาของเขา
‎และการครองใจประชาชน ‎ทำให้รัชสมัยของเขาเจริญรุ่งเรือง
‎ท่านตั้งใจจะกล่าวอะไรครับ
‎เราแค่จะบอกว่า
‎ช่างน่าเสียดาย เสียเวลา
‎ที่ความเห็นของเขา
‎อัตลักษณ์ของเขา วิสัยทัศน์ของเขา ‎ไม่ได้เข้ามาช่วยบ้านเมืองให้เร็วกว่านี้
‎คงจะช่วยได้มาก
‎ต่อทุกคน
‎คุณกำลังจะไปบัลมอรัลใช่ไหม
‎งานกิลลีส์บอลน่ะ
‎ครับ ตั้งตารอเลย
‎อ้อ เมื่อนั้นคุณจะมีโอกาส…
‎ได้ตัดสินด้วยตัวเอง
‎ว่าสถาบันซึ่งเราทุกคนห่วงใยหนักหนานั้น…
‎อยู่ในมือผู้ดูแลที่เหมาะสมหรือไม่
‎กลับไปที่คำถาม ‎เกี่ยวกับมรดกศิลปสถาปัตยกรรม
‎และกฎข้อบังคับผังเมือง
‎- สวัสดีจ้ะ ‎- สมเด็จ
‎สวัสดีจ้ะ สวัสดีมาร์ติน
‎ใจเย็นๆ สิ รัม ไม่เอาน่ะ
‎- ลงก่อน ‎- สวัสดีจ้ะ ลูกแม่!
‎อากาศที่นี่ไม่เคยทำให้ผิดหวังเลย
‎- ไงจ๊ะ ‎- ไงจ๊ะ
‎ไปเดินเล่นมาสนุกรึเปล่า
‎สนุก น้องยังไม่ได้บีบคอท่านแม่ตาย ‎นั่นก็ปาฏิหาริย์นะ
‎- สวัสดีค่ะฟิลิป ‎- สวัสดีจ้ะ
‎สวัสดีค่ะท่านแม่
‎เมื่อเช้าเราสนุกกันมาก
‎- ได้อ่านหนังสือพิมพ์… ‎- ไม่ ไม่ได้อ่าน
‎แล้วเราก็ไปเดินเล่นยาวเลย ‎เพราะคุยเรื่องที่อ่านมา
‎วันนี้พี่สวยนะ วันนี้พี่สวยใช่ไหมคะท่านแม่
‎ใช่จ้ะ
‎- เรียกกระหม่อมหรือพ่ะย่ะค่ะ ‎- ใช่แล้ว
‎ทำไมทุกคนถึงทำตัวแปลก
‎อะไรรึพ่ะย่ะค่ะ
‎- เริ่มตั้งแต่บนเรือยอชต์ ‎- อะไรเริ่มพ่ะย่ะค่ะ
‎คนทำตัวแปลกๆ กับเรา
‎ตอนนี้คุณก็ทำตัวแปลก
‎อย่างนั้นรึพ่ะย่ะค่ะ
‎เกิดอะไรขึ้น
‎มีบทความไร้สาระ ใจร้าย และไม่ตรงความจริง ‎ในหนังสือพิมพ์ซันเดย์ไทมส์
‎ไม่ควรเสียเวลาไปใส่ใจ
‎คุณไม่คิดว่าเราควรจะตัดสินใจเองรึ
‎ยังมีหนังสือพิมพ์อยู่รึเปล่า
‎มีพ่ะย่ะค่ะ
‎มาเร็ว รัม
‎มาจ้ะ ตามให้ทัน
‎(ควรสละราชย์ให้ฟ้าชาย)
‎เร็ว ตามให้ทัน ดีมาก ไปกันเลย
‎(ประชาชนอังกฤษครึ่งหนึ่งเห็นด้วย)
‎(ทรง "ตามโลกไม่ทัน" "ไร้ความสำคัญ" ‎และพูดตรงๆ ก็คือ "แก่")
‎เด็กดี!
‎(โรคพระนางเจ้าวิคตอเรีย)
‎- ท่านนายกรัฐมนตรีพ่ะย่ะค่ะ ‎- ท่านนายกฯ
‎สมเด็จพระราชินี
‎- รับชาไหม ‎- ขอบคุณครับ
‎คุณขึ้นรถไฟมาหรือเปล่า
‎เครื่องบินครับ แล้วนั่งรถต่อ
‎อ้อ แน่สินะ
‎คุณยุ่งมาก เวลาทุกนาทีมีค่า ‎แต่เราเชื่อมั่นในการเดินทางทางทะเล
‎แทนที่จะเดินทางสามชั่วโมงจากที่หนึ่งไปอีกที่
‎นั่งเรือยอชต์อาจใช้เวลานานถึงสองสัปดาห์
‎เป็นวิธีผ่อนคลายที่วิเศษมาก
‎อย่างที่ท่านเทียดเราซึ่งเริ่มประเพณี ‎เที่ยวตามเกาะตะวันตกของสกอตแลนด์ว่าไว้
‎"ปล่อยให้เวลาเดินช้าลง ‎จะได้ดื่มด่ำกับอิสรภาพและความสงบ
‎ทำให้เราลืมโลกและความวุ่นวายของมันบ้าง"
‎เรารู้ดีว่ามีคนเทียบเรากับพระนางเจ้าวิคตอเรีย
‎ในหนังสือพิมพ์เมื่อไม่นานมานี้ ‎และตั้งใจเขียนให้เป็นคำวิพากษ์วิจารณ์
‎แต่มีเรื่องที่คนไม่เข้าใจกัน
‎สิ่งใดที่คล้ายกับพระนางเจ้าวิคตอเรีย ‎เราถือเป็นคำชมทั้งสิ้น
‎คุณสมบัติที่คนมักใช้บรรยายถึงพระองค์ท่าน
‎ความสม่ำเสมอ มั่นคง นิ่งสงบ ทำตามหน้าที่
‎เราจะภูมิใจมากหากคนพูดถึงเราด้วยคำเดียวกัน
‎พูดถึงเรื่องเรือยอชต์พระที่นั่ง ‎เราเริ่มมั่นใจแล้วว่าคงจะต้องซ่อมแซมเล็กน้อย
‎แค่ปรับเครื่องและตกแต่งอะไรนิดหน่อย
‎ตามจำเป็นเพื่อให้เรือคงสภาพดีต่อไป
‎เรารู้ดีว่าค่าใช้จ่ายในการซ่อมบำรุงเรือ ‎จะต้องเป็นงบของรัฐบาล
‎ไม่ใช่ทางวังจ่ายเอง ‎ดังนั้นเราจึงต้องมาคุยกับคุณ ท่านนายกฯ
‎ถือว่าขอร้อง
‎ขอให้คุณเซ็นอนุมัติ ‎แต่หวังว่าแค่ต้องแจ้งตามธรรมเนียมเท่านั้น
‎ผมแค่กังวลว่าก่อนคุณแธตเชอร์พ้นจากตำแหน่ง
‎คุณแธตเชอร์ได้ทำหนังสือ
‎ยกเงินปีจำนวนมหาศาลให้กับทางวัง
‎ข้อตกลงนั้นทำให้สมาชิกราชวงศ์ร่ำรวยกว่าเดิม
‎ในเมื่อข้อตกลงนั้นตั้งใจทำเพื่อระงับ
‎การถกเถียงวงกว้างเรื่องงบสถาบัน ‎ที่จะทำให้ทุกฝ่ายลำบากใจ
‎ผมรู้สึกว่าอย่างน้อยก็ควรต้องถาม
‎มีทางใดหรือไม่ที่จะทรงพิจารณาออกค่าซ่อมเอง
‎ปัญหาอยู่ที่เรือสำราญเป็นของฟุ่มเฟือย
‎คนจะครหาได้ว่าทางวังกำลังของบมากเกินไป
‎แต่เรือนั่นไม่ใช่ของฟุ่มเฟือย
‎ไม่ใช่รึ
‎ท่านนายกรัฐมนตรี
‎ประเทศมีเรือพระที่นั่งมาโดยตลอด ‎นับย้อนไปได้ถึงสมัยพระเจ้าชาร์ลส์ที่สอง
‎เรือเป็นหัวใจสำคัญที่ขาดไม่ได้ ‎ในการดูแลประเทศโดยสถาบันกษัตริย์
‎และรายได้จากการใช้เรือนั้น ‎ก็สูงจนไม่อาจคำนวณได้
‎แต่ขณะนี้อยู่ในภาวะเศรษฐกิจตกต่ำทั่วโลก
‎การใช้งบประมาณชาติทุกสตางค์ ‎จะถูกจับตามองอย่างใกล้ชิด
‎ผมเกรงว่าหากรัฐบาลนำงบประมาณกลาง
‎มาใช้ในการซ่อมตกแต่งเรือสำ… ‎เรือพระที่นั่ง อาจส่งผลร้าย
‎ต่อเราทั้งคู่
‎ตอนเราเพิ่งขึ้นครองราชย์
‎วังทั้งหมดเป็นมรดกตกทอดกันมา
‎วินด์เซอร์ บัลมอรัล แซนดริงแฮม
‎ทุกแห่งมีร่องรอยของบรรพบุรุษของเรา
‎มีเพียงบริตาเนียเท่านั้น ‎ที่นับเป็นของเราได้อย่างแท้จริง
‎นั่นอาจเป็นสาเหตุที่เราผูกพันกับเรือลำนั้น
‎มากกว่าการเป็นแค่พาหนะในการเดินทาง
‎หรือยิ่งกว่าบ้านเสียอีก
‎ตั้งแต่การออกแบบลำเรือ ‎จนถึงเครื่องกระเบื้องชิ้นจิ๋วที่สุด
‎เรือนั้นคือความเป็นตัวเรา ‎แบบที่ล่องทะเลฝ่าคลื่นลมได้
‎เราคงเห็นตรงกันได้ว่า ‎ในฐานะประมุของประเทศ
‎เราแทบไม่เคยขอหรือสั่งให้จ่ายอะไร
‎แลกกับการทำงานของเราเพื่อประเทศนี้
‎เรายั้งไว้เพราะหวังว่า ‎เมื่อมีเหตุจำเป็นต้องขอจริงๆ
‎นอกจากคนจะมองว่าเป็นเรื่องสำคัญแล้ว ‎เขาจะทำตามคำขอโดยไม่ลังเล
‎ดังนั้น เราอยากได้คำมั่นจากรัฐบาล
‎คำมั่นจากคุณ
‎ว่างบประมาณในการซ่อมแซมตกแต่งใหม่ ‎จะได้รับการอนุมัติ
‎และขอให้คุณแจ้งเรา ‎ทันทีที่จัดการเรื่องนั้นเรียบร้อย
‎ผมเข้าใจ
‎เอาละ
‎งานกิลลีส์บอลคืนนี้
‎ต้องถามเลย คุณเต้นรำเก่งไหม
‎พยายามเปลี่ยนยูเครน ‎ให้เป็นประเทศเอกเทศในยุโรป
‎พวกเขาอยากแยกตัวออกจากมอสโก
‎หันหลังให้กับรัฐบาลของกอร์บาชอฟและเยลซิน
‎สวัสดี ทูลกระหม่อม ‎ยินดีต้อนรับกลับสู่บัลมอรัล
‎ทูลกระหม่อม
‎หันหน้าเข้าทางตะวันตก ‎เพื่อให้ค่าเงินของตัวเองแข็งขึ้น
‎สาธารณรัฐอื่นๆ ในสหภาพโซเวียต…
‎ขอบคุณ
‎สมเด็จพระนางเจ้าพระบรมราชินีนาถ
‎- ให้เกียรติเต้นกับเราหน่อยสิ ท่านนายก ‎- เป็นเกียรติของกระหม่อม
‎รู้นี่ว่าเราชอบมาก
‎ถูกต้อง ดีมาก
‎- พร้อมหรือยัง ‎- พร้อม
‎ต้องไม่ลืมว่าอย่าเต้นตามเขา
‎เริ่มละนะ
‎เอาละ
‎คุณต้องเข้าใจสิ มันไม่ใช่แค่หงุดหงิด
‎ที่คุณมองเรือพระที่นั่ง ‎เป็นแค่สมการว่าคุ้มค่าเงินหรือไม่
‎แต่มันหยามกันชัดๆ
‎จริงอยู่ เรารู้ว่าการซ่อมแซม ‎เป็นเรื่องลำบากในภาวะเศรษฐกิจนี้
‎แต่เราว่านั่นเป็นเรื่องเล็กน้อย
‎เมื่อเทียบกับบทบาทยาวนานของเรือลำนี้ ‎ในฐานะสัญลักษณ์ของประเทศ
‎และความสำคัญที่เรือนั้นมีต่อองค์พระราชินี
‎หลานๆ ลาคุณเมเจอร์เสียสิ
‎- ราตรีสวัสดิ์ครับ ‎- ราตรีสวัสดิ์
‎บทเรียนประวัติศาสตร์แถวนี้นะ ‎เผื่อคุณจะสนใจ
‎แน่นอนครับ
‎พระนางเจ้าวิคตอเรีย ‎ทรงจัดงานกิลลีส์บอลเป็นครั้งแรกเมื่อปี 1852
‎แล้วก็จัดปีละครั้งตั้งแต่นั้นเป็นต้นมา
‎อ้อ
‎ครั้งแรกเป็นงานแสดงความขอบใจ
‎ต่อเหล่าข้าหลวงพิทักษ์ป่าและข้าราชบริพาร
‎แล้วตั้งแต่นั้นก็พัฒนา ‎ประหนึ่งเป็นงานแซทเทิร์นเนเลีย
‎ถ้าศึกษากรีกโรมันมาคงรู้จักนะ
‎งานที่จะพลิกกฎกลับตาลปัตรหนึ่งวัน ‎เจ้านายเป็นฝ่ายบริการเหล่าทาส
‎และยกเว้นกฎข้อบังคับทางวินัยต่างๆ หนึ่งคืน
‎เห็นไหม
‎น้องเพิ่งเล่าให้ท่านนายกฟังว่า ‎บางทีงานนี้ก็เลยเถิดกันไปหน่อย
‎ที่จริงเราเองไม่เคยเห็นนะ ‎เขาจะสนุกกันจริงจังหลังจากเราเข้านอน
‎- เราขอให้คุณรายงานพรุ่งนี้เช้าได้ไหม ‎- ได้พ่ะย่ะค่ะ
‎ราตรีสวัสดิ์ ไปกันเงียบๆ เนอะ
‎สมเด็จพระนางเจ้าพระบรมราชินีนาถ
‎ท่านนายก เข้าใจว่าคุณ…
‎ได้เข้าเฝ้าพระราชินีในวันนี้
‎เรารู้ว่าเราไม่ควรถาม
‎แต่หวังแค่ว่าเรื่องนี้จะถูกใจประชาชน
‎อะไรครับ
‎เรื่อง…
‎ที่จะซ่อมแซมเรือบริตาเนีย
‎- ทรงขอกับคุณไม่ใช่รึ ‎- ฝ่าพระบาท
‎บางทีของเก่าแก่พวกนี้ก็…
‎ซ่อมไปเรื่อยๆ จะแพงโดยใช่เหตุ
‎เราฝากไว้ให้คิดแค่นั้นแล้วกัน
‎- เราไปพักกันดีไหม ‎- ยังไปไม่ได้
‎ช่วยเต้นกับฉันก่อนฉันจะกรี๊ดได้ไหม
‎อิจฉามากที่คุณจะได้โดดขึ้นเครื่องบิน
‎หนีออกจากที่นี่ตั้งแต่พรุ่งนี้เช้า กลับสู่โลกปกติ
‎ฉันต้องติดอยู่ที่นี่อีกตั้งสองสัปดาห์
‎แต่ท่านเพิ่งไปเที่ยวกันทั้งครอบครัว
‎ท่านกับมกุฎราชกุมารก็ทรงดูมีความสุขกันมาก
‎ครอบครัวจะสมบูรณ์พูนสุขแค่ไหน ‎ดูได้จากสถานภาพชีวิตคู่
‎ดูสิ
‎แอนน์กับมาร์ค
‎ดูแอนดรูว์กับซาราห์
‎ชาร์ลส์กับฉันอีก
‎ฉันว่าทุกคู่อยู่ได้อีกไม่เกินหกเดือน
‎แล้วเมื่อครอบครัวล่มสลายจะเกิดอะไรขึ้นต่อไป
‎ฉันว่าทั้งสถาบันก็ล้มตามด้วย
‎จากนั้น…
‎ภาพลักษณ์ที่เฝ้าสร้างกันมา…
‎เป็นอะไรไปคะ
‎เวลาจินตนาการถึงปัญหาที่อาจเจอ ‎ในฐานะนายกรัฐมนตรี
‎เราจะคิดถึงการประชุมไต่สวนนายกฯ ‎รอบที่ตอบยากเป็นพิเศษ
‎เศรษฐกิจถดถอยหนัก
‎หรือต้องทำสงคราม
‎เราไม่จินตนาการถึงเรื่องแบบนี้
‎ราชวงศ์วินด์เซอร์ควรจะ…
‎รวมใจคนทั้งชาติเข้าด้วยกัน
‎เป็นตัวอย่างของชีวิตครอบครัวในอุดมคติ
‎แทนที่จะเป็นอย่างนั้น
‎สมาชิกราชวงศ์ระดับสูงกลับ ‎หลอกตัวเองจนน่ากลัวและไม่เข้าใจโลกจริงเลย
‎ส่วนสมาชิกระดับรองลงมา
‎ก็ทั้งอ่อนด้อย จองหองว่ามีดี
‎หลงทางกันหมด
‎ส่วนมกุฎราชกุมาร
‎ซึ่งร้อนใจอยากได้ตำแหน่งที่สูงกว่านี้
‎ก็ไม่ได้สำเหนียกเลยว่า ‎คุณสมบัติที่ชูโรงได้มีข้อเดียวคือภรรยา
‎สถานการณ์แบบนี้ ‎ยังไงก็ส่งผลต่อความมั่นคงของประเทศ
‎ยิ่งเลวร้ายเมื่อทุกอย่างเหมือนกำลังจะระเบิด
‎ในช่วงที่ผมอยู่ในตำแหน่ง
‎คำบรรยายโดย ศันสนีย์